**שירותי רב הקהילה**

במהלך 3 השנים האחרונות, משמש הרב אליהו סטולוביץ' כרב הקהילה שלנו ועומד לרשות התושבים בענייני דת ומסורת ולאחרונה תוקנן תקן לרב -קהילה ממשרד הדתות.

בהזדמנות זו נבקש לפרט את התחומים העיקריים בהם ניתן לפנות לרב ולרבנית (מעין "סל שירותים") בנושאי מסורת, דת ותרבות ישראל המוצעים לתושבי הגוש ואשר אינם כרוכים בתשלום פרטי נוסף:

**ליווי בשמחות ובצער:**

* שני מפגשי הכנה לחופה **ועריכת חופה** + אפשרות להדרכת כלות ב"גובה העיניים".
* קביעת מזוזה וכניסה לבית חדש.
* סיוע ב**מציאת מוהל.**
* שני מפגשי הכנה ל**בר מצווה** ועל פי בקשה ארבעה עד חמישה מפגשים נוספים.
* בניית תהליך אישי/קבוצתי כהכנה ל**בת מצווה.**
* ביקור **וליווי חולים** ומשפחותיהם.
* ליווי משפחות בהכנה **ללוויה** ובשבעה ועריכת לוויות.
* עריכת **אזכרות** ביום השלושים ובימי השנה בשנים הבאות בתיאום מראש.

**ייעוץ אישי:**

* ייעוץ חינוכי.
* יעוץ בענייני שלום בית.
* תשובות לשאלות בנושאי הלכה ומסורת.

**טקסים קהילתיים ואירועים:**

* השתתפות בטקסים קהילתיים (יום כיפור, יום הזיכרון).
* חוגגים חגים בבית הכנסת (שמחת תורה, פורים).
* ארגון אירועי תרבות בשיתוף עם המרכז הקהילתי כגון סיור חנוכיות, הופעת אביתר בנאי בשבועות, סיור להר מירון, סיור לירושלים ולכותל, סיורי סליחות.
* לימוד בנושאי תרבות ישראל ופילוסופיה יהודית (ככל שיתארגנו קבוצות מתעניינים).